Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „29. számú melléklet a 249/2000. (XII. 24.) Korm. rendelethez
Paragraph Index: 2488

d) Az Anyagköltség számlacsoport a vásárolt anyagok költségei, az egy éven belül elhasználódó anyagi eszközök költségei, a felhasznált, igénybevett energiahordozók, víz- és csatornadíjak költségei, az egyéb anyagköltség, valamint az anyagköltség megtérülés nyilvántartására szolgáló számlákat tartalmazza. A raktárral nem rendelkezõ államháztartás szervezete készleteinek mérlegfordulónapi értékét minden évben tételes mennyiségi felvétellel köteles meghatározni, majd amennyiben a leltári érték nagyobb, mint a megfelelõ készletszámlákon kimutatott nyitó érték, akkor az elszámolt anyagköltség egyidejû csökkentése mellett kell nyilvántartásba venni a megfelelõ készletszámlákon a leltározás során fellelt új vásárolt készletek értékét. Csökkenteni kell a vásárolt készletek állományának értékét, ha a leltározás során fellelt új vásárolt készlet értéke kisebb, mint a vásárolt készletek nyitó értéke az anyagköltség egyidejû növelése mellett.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes